Terpeikių ąžuolas
Terpeikių ąžuolas – buvęs gamtos paveldo objektas, augęs Terpeikių kaime, Kupiškio rajone. Medžio aukštis siekė 15 m, o skersmuo – 2 m. Iš pradžių ten, kur augo ąžuolas, būta miško, vėliau medis atsidūrė netoliese sodybos. Medyje perėdavo pelėdos, apuokai. Maždaug 1968 m. nulūžo stora ąžuolo šaka su gandralizdžiu. Medžio pagrinde ir kamiene būta ertmių. Ąžuolui džiūstant, jį prižiūrintys asmenys apjuosė viršūnę lanku, aptvėrė medį tvorele. Gamtos paminklo statusas Terpeikių ąžuolui suteiktas 1960 m., o respublikinės reikšmės paminklu tapo 1987 m. 1999 m., kaip sunykęs botaninis objektas, išbrauktas iš saugomų gamtos paveldo objektų sąrašo.